# Dabaszinātņu un veselības aprūpes fakultātes

# Veselības aprūpes katedra

**DOCENTS**

**Galvenie uzdevumi un pienākumi**

1. Docenta galvenais uzdevums ir sekmēt studiju un pētniecības darba brīvību, veicināt atklātumu Daugavpils Universitātes (turpmāk DU) pārvaldē un tās lietu kārtošanā. Docenta amata pienākumi jāpilda tā, lai DU spētu īstenot savus stratēģiskos attīstības uzdevumus un sasniegt izvirzītos mērķus.

2. Docenta galvenie pienākumi ir:

2.1. veikt pētniecības darbu zinātnes apakšnozarē, kas atbilst docenta amata nosaukumam;

2.2. sagatavot studiju kursu materiālus, vadīt lekcijas, seminārus, praktiskās nodarbības, konsultācijas un organizēt pārbaudījumus sekojošos kursos un studiju programmās:

|  |  |  |  |  |
| --- | --- | --- | --- | --- |
| Studiju  programma | Studiju kursa nosaukums | KP | Kontakt-stundas | Sadaļa  (A, B, C) |
| Biol4011 PBSP Fizioterapija | Biol4011 Cilvēka anatomija I | 4 | 64 | A |
| Medi2037 PBSP Fizioterapija | Medi2037 Cilvēka anatomija II | 4 | 64 | A |
| BiolP012 PBSP Skolotājs | BiolP012 Cilvēka anatomija un dinamiskās anatomijas pamati | 4 | 64 | B |
| Biol4015 PBSP Māszinības | Biol4015 Cilvēka anatomija | 4 | 64 | A |
| Biol2010 ABSP Bioloģija | Biol2010 Cilvēka anatomija | 3 | 48 | A |
| Medi1035 PBSP Fizioterapija | Medi1035 Pētījumu metodoloģija veselības aprūpē | 2 | 32 | A |
| Biol5052 AMSP Bioloģija | Biol5052 Maģistra darbs bioloģijā I |  |  | A |
| Biol5053 AMSP Bioloģija | Biol5053 Maģistra darbs bioloģijā II |  |  | A |
| Biol5054 AMSP Bioloģija | Biol5054 Maģistra darbs bioloģijā III |  |  | A |
| Biol5055 AMSP Bioloģija | Biol5055 Maģistra darbs bioloģijā IV |  |  | A |
| Medi5017 PBSP Fizioterapija | Medi5017 Bakalaura darba izstrāde | 4 | 1 students x 14 stundas | A |
| Medi5018 PBSP Fizioterapija | Medi5018 Bakalaura darba izstrāde | 8 | 1 students x 14 stundas | A |
| Medi1048 PBSP Fizioterapija | Medi1048 Studiju darbs I | 2 | 1 students x 8 stundas |  |
| Vete2002 PBSP Fizioterapija | Vete2002 Studiju darbs II | 1 | 1 students x 8 stundas | A |
| Medi3029 PBSP Fizioterapija | Medi3029 Studiju darbs III | 1 | 1 students x 8 stundas | A |
| MediK001 PBSP Māszinības | MediK001 Studiju darbs I: Sabiedrības veselības veicināšana | 1 | 1 students x 8 stundas | B |

2.3. ievēlēšanas periodā publicēt/apstiprināt publicēšanai vismaz 2 rakstus zinātniskajos izdevumos, kas indeksēti Web of Science un/vai SCOPUS datu bāzēs;  
2.4. piedalīties ES struktūrfondu u.c. zinātnisko projektu un līgumdarbu ar komersantiem sagatavošanā un iesniegšanā;  
2.5. ievēlēšanas periodā piedalīties ar referātu (mutiska prezentācija vai stenda referāts) vismaz vienā starptautiskajā zinātniskajā konferencē/kongresā, publicējot tēzes;  
2.6. sekot attiecīgās zinātnes nozares/apakšnozares attīstībai, novitātēm un mūsdienu tendencēm, integrēt tās studiju procesā, nodrošinot zinātnes un studiju mijiedarbību;  
2.7. veicināt starptautisko sadarbību zinātnē, nodrošinot DU starptautisku atpazīstamību (ārvalstu zinātnieku iesaiste DU darbībā, vieslekcijas, meistarklases u.t.t. ārvalstīs, piedalīšanās kā docētājam ERASMUS apmaiņas programmās; iesaistīšanās starptautiskos projektos, ekspertīzē, zinātniskajās organizācijās, piedalīšanās AII studiju virzienu vērtēšanā, u.c.);  
2.8. ievēlēšanas periodā piedalīties/organizēt vismaz vienu zinātnes popularizēšanas pasākumu, pārstāvot DU;  
2.9. ievērot akadēmiska godīguma principus, veicinot godprātīgu un atbildīgu attieksmi pret studiju procesu, zinātnisko darbību, objektivitāti, atbildību, savstarpēju cieņu un uzticēšanos un izslēdzot maldināšanu un krāpšanos.

**Amata pienākumu veikšanai nepieciešamā izglītība, zināšanas un prasmes**

1. Docenta amatā var ievēlēt personu, kurai ir doktora grāds bioloģijā vai medicīnā.

2. Spēja patstāvīgi izveidot nepieciešamos studiju kursus, vadīt lekcijas, seminārus, praktiskās nodarbības, konsultācijas un organizēt pārbaudījumus.

3. Labas prasmes, sagatavojot studiju kursu materiālus MOODLE sistēmā un vadot nodarbības, ja tas ir nepieciešams, ZOOM.

4. Angļu valodas prasmes vismaz C1 līmenī.